Štovana gospodo izaslanici, zastupnici, članovi Vijeća ministara BiH, predstavnici međunarodne zajednice i sredstava informiranja, srdačno vas pozdravljam. Otvaram 5. sjednicu Doma naroda Parlamentarne skupštine Bosne i Hercegovine. Konstatiram da su nazočni svi zastupnici iz Doma naroda. Izvješćujem vas da su komisije uradile svoj dio posla, da smo pratili sjednicu Zastupničkog doma Parlamentarne skupštine Bosne i Hercegovine i nakon svega toga predložili smo dnevni red koji ste dobili, uz jednu dopunu, da iza točke 12. ubacimo jednu točku koja znači i koja predviđa produženje važnosti putnih isprava Bosne i Hercegovine, kako je to predložilo Vijeće ministara BiH. Sve ostale bi ostale iste, a mi ćemo tijekom sjednice donositi odluke da li ćemo neke točke skidati, prolongirati, ili nešto drugo zaključivati. Da li se slažete sa mojim prijedlogom ili ima drugih prijedloga? Nema drugih prijedloga, prihvaćamo ovaj dnevni red i počinjemo sa radom. Zapisnik sa 4. sjednice ste dobili, da li ima primjedbi? Ona je bila kratka i efikasna i mislim da nema razloga za primjedbe, ako nema, da li smo usvojili Zapisnik? Ko je za? Jednoglasno. Prelazimo na 2. točku Prijedlog zakona o administrativnim taksama Bosne i Hercegovine Vođena je rasprava po ovoj točci na sjednici Zastupničkog doma. Zaključeno je da se ona odgodi, ja otvaram raspravu, ako ne bude drugačijih stavova, predložiću, također, da se zaključak donese takav da se odgodi donošenje odluke do naredne sjednice. Otvaram raspravu. Ako nema rasprave, predlažem zaključak da se ova točka, kao što je Zastupnički dom zaključio, također, odgodi za sljedeću sjednicu. Kao što znate, ovaj dom, u principu, zasjeda nakon Zastupničkog doma i donosi odluke nakon njih. 2 Sljedeća točka dnevnog reda Prijedlog zakona o držanoj himni Bosne i Hercegovine Mi smo ovo imali na razmatranju i smatram da himnu i simbole trebamo donijeti, zaista, odgovorno, pažljivo i suglasno, zato otvaram raspravu, odnosno, pitam vas, da li se, u odnosu na prošlu sjednicu kada se ova točka razmatrala, nešto promijenilo u stavovima jednog i drugog i trećeg kluba. Bošnjačka strana, Avdo, da li se šta promijenilo? Ništa. Gospodine Tošiću, da li se šta promijenilo? Gospodine Zoriću? Dobro. Malo se šalimo, niko neće shvatiti neozbiljno, ovo je zbog toga što je situacija oko ovih točaka, zaista, ozbiljna i ja bih za to predložio da ove zakone, tj. Prijedlog o državnoj himni, razmatranje Zakona o zastavi i grbu, odgodimo nakon sjednice Zastupničkog doma Parlamentarne skupštine Bosne i Hercegovine. Ko je za? Sljedeća točka je razmatranje i usvajanje Zakona o telekomunikacijama Otvaram raspravu. Zakon imate kod sebe. Izvolite, gospodin Herceg.
Gospodine predsjedniče, kolege zastupnici, cijenjeni gosti, ja želim vrlo kratko, ispred Komisije za promet i telekomunikacije, da obavijestima Dom naroda da je Komisija zasjedala neposredno pred današnju sjednicu, da smo imali Informaciju o stavu Zastupničkog doma jučer, sa jučerašnje sjednice i da Komisija predlaže ovom Domu da usvoji Zakon u predloženom tekstu, s tim da smo se ovdje usaglasili da kažemo da smo dva puta na sastanku Komisije razmatrali ovaj tekst, da smo dva puta uputili pismeni poziv predstavniku nadležnog ministarstva i da oba puta niko od pozvanih nije prisustvovao sastanku Komisije. Hvala lijepo.
Hvala, gospodine Herceg, ima li još neko za raspravu? Ja sam pratio raspravu juče, vi niste, ako ima potrebe da gospodin Tomić i nama, kao i onom domu jučer, šta objasni, ali, mislim da je nakon objašnjenja gospodina Tomića jučer, Zakon prihvaćen, ako ima potrebe da objašnjava, a ako nema, da pristupimo raspravi. Ko je za usvajanje Zakona o telekomunikacijama? 3 Koliko vidim, nema niko ni uzdržan ni protiv, prema tome, Zakon o telekomunikacijama je jednoglasno prihvaćen. Sljedeća točka dnevnog reda je Usvajanje Okvirnog zakona o privatizaciji poduzeća i banaka u Bosni i Hercegovini Prošli saziv Zastupničkog doma je ovaj zakon usvojio i mi smo prošli put razmatrali, odnosno, pretprošli put, i odgodili, na zahtjev srpske strane, zato molim predstavnika Kluba srpskih zastupnika i poslanika da se izjasni, ili potpredsjednik ili predsjednik Kluba, kako hoćete. M.
Pošto juče na Predstavničkom domu ovaj zakon nije bio na raspravi, on je usvojen u prošlom sazivu, mi ostajemo pri stavu da sačekamo i zvaničan stav naše vlade, jer u jednom dijelu još nismo usaglasili stvari prema Dejtonskom sporazumu, mislim da smo sada u situaciji da, poslije stava Vlade, na sljedećoj sjednici možemo o ovome raspravljati. Zato bih zamolio da u ovom trenutku Zakon o privatizaciji danas odložimo za narednu sjednicu koju ćemo imati i tada ćemo imati i zvaničan stav i vjerovatno donijeti ovaj zakon.
Ima li još kandidata za raspravu? Ako nema, predlažem da se ovaj prijedlog gospodina, a, evo, Avdo, izvolite.
Vi znate da je ovaj zakon, pošto ga nije Dom naroda usvojio u prošlom sazivu, a usvojio ga je Predstavnički dom, visoki predstavnik je i ovaj zakon usvojio, kao i Zakon o grbu i zastavi i himni. Prema tome, na nama će biti ubuduće, i ja prihvaćam ovaj prijedlog, da na idućoj sjednici konačno se opredijelimo oko ovoga zakona.
Hvala. Prijedlog je još i pojačan, molim izjašnjenje po prijedlogu gospodina Tošića da se ova točka odgodi za sljedeću sjednicu. Ko je za? Ko je protiv? Ko je suzdržan? Nema niko, znači, jednoglasno je ova točka prebačena za sljedeću sjednicu. Imamo sada pet prijedloga zakona, ja bih rekao, po istome principu, odnosno, prijedloga zakona koje su dali zastupnici. Da idemo po redu. - Prijedlog zakona o uvjetima i načinima postupanja državnih i pravosudnih organa u kažnjavanju ratnih zločinaca. To je prijedlog SDP-a, odnosno, gospodina 4 Lagumdžije. Taj prijedlog, po nekim informacijama, ja bih molio da se ovdje javno izjasni, prošli saziv Zastupničkog doma je usvojio, a ovaj ga dom nije usvojio. Na nama je da se opredijelimo generalno da li ćemo zakone koje daju zastupnici dati na izjašnjenje Vijeću ministara BiH, po proceduri, ako se ne izjasni za 60 dana, mi to stavljamo na dnevni red, ali bih ja predložio da se oni izjasne, bez obzira da li je izjašnjenje pozitivno, negativno ili neriješeno. Ja osobno nisam za to da ovaj dom razmatra zakone, posebno one koji nisu u skladu sa planom i programom rada Vijeća ministara BiH i Doma naroda, da je (?) mi po ovoj proceduri, koju Poslovnik dozvoljava, i prihvaćamo. Ako ste vi za to, ja ću većinu uvijek prihvatiti, ja osobno predlažem da se zakoni, znači, prijedlog ovog zakona koji sam pročitao, zatim - Nacrt zakona o osnivanju zajedničkih policijskih snaga za suzbijanje terorizma, međunarodnog kriminaliteta i neovlaštene trgovine drogom, - Prijedlog zakona o Vijeću ministara BiH i - Prijedlog zakona o afirmaciji i čuvanju zaštite suvereniteta i teritorijalnog integriteta, političke neovisnosti i međunarodnog suvereniteta BiH u oblasti odgoja i obrazovanja, odgode do izjašnjavanja Vijeća ministara BiH. Ja bih zahtjevao od Vijeća ministara BiH da nas jednostavno izvijesti zbog čega ovo ne stavljaju na dnevni red? I to je za nas izjašnjenje. Ja osobno kažem i predlažem da ne vodimo raspravu prije nego dobijemo bilo kakvo mišljenje od Vijeća ministara BiH. Otvaram raspravu po svemu ovome. Avdo, izvoli.
Mislim da je predsjedavajući dao jedan dobar zaključak. Mi ovaj zakon, koji je u prošlom sazivu usvojio Predstavnički dom, na Domu naroda nismo uopšte raspravljali ni u prošlom sazivu ni u ovom sazivu. Međutim, zakone koje predlažu ovlašteni predlagači, a koje ne predlaže Vijeće ministara BiH, mislim da bi bilo u redu da po svakom se zakonu izjasni Vijeće ministara BiH, ono se ne mora pozitivno izjasniti o zakonu, niti se mora čak i negativno izjasniti o zakonu, ali mora nas obavijestiti da ga je razmatralo i da je imalo određeni stav, kakav je, nije bitno, jer jedan i drugi dom ne moraju usvojiti zakon onako kako se izjasnilo Vijeće ministara BiH. Zato ja lično smatram da Vijeće ministara treba staviti ove zakone na dnevni red, jer su svi ovi zakoni itekako važni, ne vidim nijedan zakon da nije važan i da se o njemu ne bi moglo raspravljati i čak da ga ne bismo mogli usvojiti, možda uz eventualne, izvjesne izmjene i dopune. Zato ja prihvatam prijedlog predsjedavajućeg Doma naroda da do naredne sjednice Vijeće ministara BiH stavi ovo na dnevni red, ovih pet zakona i da nam se izjasni, kako će oni, to je druga stvar, hoće li postići saglasnost o njima ili ne, to za nas jeste bitno i relevantno, ali nije relevantno da bismo mi o njemu odlučivali, mi se možemo odlučiti, ali bi bilo poželjno da imamo mišljenje Vijeća ministara BiH i ja mislim da je predsjedavajući u pravu. 5
Hvala, gospodine Čampara. Ima li još neko za raspravu? Znači, konstatiram, odnosno, ponavljam prijedlog da se točke dnevnog reda 9., 10., 11., 12. i 13. odgode do izjašnjavanja Vijeća ministara BiH po njima. Da li sam zaboravio, a čini mi se da jesam, razmatranje i usvajanje Zakona o državljanstvu BiH, koji sam mislio podvesti pod isti zaključak kao i Zastupnički dom, odnosno, kao i točku 2. da se ona odgodi do sljedeće sjednice ovog doma. Znači Prijedlog zakona o administrativnim taksma i Prijedlog zakona o državljanstvu se odgađaju zbog istih razloga kao i na Zastupničkom domu, a ove točke kao što sam već rekao. Tko je za ovaj prijedlog? Ima li tko protiv? Ima li tko suzdržan? Nema. Točka 13. koju smo dobili bila bi Produženje važnosti putnih isprava do 30.9.1999. godine Mi smo ovo već razmatrali na komisijama, mislim da nema nikakvog razloga..., da je to iz praktičnih razloga jedino rješenje koje sada možemo imati, samo može biti datum u pitanju. Ako je Zastupnički dom usvojio, sa datumom 30.9., sasvim je logično da mi uradimo to isto. Otvaram raspravu. Ako nema rasprave, tko je za to da se važnost putnih isprava, izdavanje, način izdavanja, produži do 30.9.? Ima li tko protiv? Suzdržan? Nema. Znači, Prijedlog ovog zakona je usvojen. Sljedeća točka dnevnog reda je Prijedlog odluke o utvrđivanju kompleksa zgrada i zemljišta za smještaj institucija BiH, o njenom statusu, uvjetima i načinu korištenja Da vas informiram. Ovaj je prijedlog bio napravljen kao zajednički. Zbog nekih problema koji su u međuvremenu nastali, na Zastupničkom domu jučer je bilo određenih razlika. Zahtjev je srpske strane da se odluke podijele u nekoliko dijelova, da prvi dio bude samo prenošenje vlasništva, a da se ostale odluke donose, ko će biti korisnik, itd., na drugi način. Zbog toga je ova točka dnevnog reda odgođena za sljedeću sjednicu. Ja otvaram raspravu na ovom domu. __________________ Nije se uključio. 6 Ima li još tko za raspravu? Gospodin Tomić, dopredsjedavajući Vijeća ministara BiH.
N. Gospodine predsjedavajući, dame i gospodo, Ja bih samo želio da iskoristim priliku da vas upoznam da je Vijeće ministara BiH, nakon sveobuhvatne rasprave, predložilo Parlamentu BiH ove dvije odluke koje se odnose na zgradu na Marin dvoru, na zgradu zajedničkih institucija i zgradu koju bi trebala, odnosno, koju sada koristi Centralna banka BiH, koju bismo trebali ustupiti Centralnoj banci BiH, kao osnivač te Centralne banke BiH, shodno Zakonu o Centralnoj banci BiH. Juče na raspravi koja je vođena bilo je dilema da li jednom odlukom regulirati ove dvije-tri stvari koje u njoj stoje ili to rastaviti u nekoliko odluka. Vijeće ministara BiH, mi smo imali konsultacije tijekom jučerašnje sjednice, stoji na stajalištu, jer je to jedinstven stav Vijeća ministara BiH, da je ova odluka zaista preduvjet daljeg rada zajedničkih institucija, organizacije njihove, adaptacije ove zgrade i bilo kakvog daljeg, kvalitetnijeg pomaka na ustroju zajedničkih institucija, i u tom kontekstu, mi apeliramo da Dom naroda pokuša tako raspraviti i usvojiti ovu odluku da bi je onda usuglasili u Zastupničkom domu, jer mislim da će i Zastupnički dom na svojoj narednoj sjednici takvu odluku prihvatiti, jer ona nije ništa suštinski nego organiziranje ovoga prostora za potrebe zajedničkih institucija i da tim prostorom gazduju institucije koje će te zajedničke institucije osnovati. Sada imamo stanje da ne znamo ko je postavio ove stolove na ovaj način da se sjedi, ko kontrolira ulaz, ko pregleda, itd., dakle, cilj je te odluke da se stvore pretpostavke da Vijeće ministara BiH, Predsjedništvo BiH i Parlament BiH funkcioniraju tako u svom prostoru i po pravilima koja će donijeti zajedničko... Ja u tom kontekstu apeliram, ako je to moguće, da se i danas Dom naroda o tome izjasni, jer Vijeće ministara BiH je doista, u više navrata, ministar Ašanin je predlagač te odluke, kao resorno ministarstvo, i kao čovjek koji je diplomirani pravnik, sa velikim iskustvom u ovoj oblasti, i mi smo to na kraju tako i jednoglasno usvojili. Hvala lijepo.
Hvala, gospodine Tomiću. Tko se još javlja za raspravu? Gospodin Čampara.
Poslije ovog izlaganja dopredsjednika Vijeća ministara BiH, gospodina Tomića, ja, ispred delegacije Bošnjaka, predlažem da mi ovu odluku danas usvojimo, što znači da ona nije stupila na snagu, kao što je i gospodin Tomić rekao, dok je ne usvoji Predstavnički dom, odnosno, ako je i usvoji, i jednu i drugu odluku, u drugim tekstovima, onda slijedi usaglašavanje. Prema tome, ja bih se složio sa gospodinom Tomićem, ukoliko se ostali slažete, da danas usvojimo ovu odluku, pogotovo što je on u pravu, kako bismo mogli u potpunosti adaptirati ovu zgradu i kako bismo mogli 7 odrediti red kakav će biti u ovoj zgradi, od ulaza pa dalje, kao i u zgradi gdje je Centralna banka BiH, što je prije bila Narodna banka. Zato ja, što se bar mene tiče i delegacije Bošnjaka, predlažem da usvojimo ovu odluku.
Hvala, gospodine Čampara. Ima li još? Gospodin Tošić. Gospodine Tošiću, dok Vi dođete za govornicu, ja bih nešto predložio što će možda pomoći da se problem riješi. U izuzetnim okolnostima, ovaj dom može donijeti odluku i prije Zastupničkog doma, pa ću ja predložiti da se ove dvije odluke donesu i da se odredi odmah jedna, da kažem, komisija za usuglašavanje 1+1+1, ukoliko odluka Zastupničkog doma bude drukčija. Znači, ona neće stupiti na snagu, samo nas pošteđuje bespotrebnog čekanja na rješenje.
M. Stav našeg Klub srpskih poslanika iz Vijeća naroda je mnogo radikalniji od ovoga što su juče predlagale naše kolege. Prema tome, danas nema ni govora o tome da bismo mi glasali za ove odluke, zbog toga što smo mi imali od strane OHR-a, kod našeg onog čuvenog 1:1, za koje i dalje smatram da je sasvim na mjestu, održavanje - dvije u federalnom dijelu, jedna u RS, da će se na sasvim drugi način rješavati pitanje i ove zgrade i zajedničkih institucija BiH. Zato ćemo mi, vjerovatno, imati problema i da usaglasimo sa klubovima u Predstavničkom domu ove odluke i danas bi bilo bolje da donesete, jer ćemo odbiti, prema tome, odložimo ga da probamo usaglasiti i mi i sa našim predstavnicima u Ministarskom savjetu, a normalno da nas ubijede da je ovo najbolje rješenje, jer čini mi se da smo imali mnogo bolju polaznu osnovu od ovoga što smo sada dobili. Iz tih razloga, stav Kluba srpskih poslanika u Vijeću naroda je da ovo danas skinemo, pa da ostavimo za sljedeću sjednicu. Hvala.
Hvala gospodinu Tošiću. Ja ću nastojati da ovaj dom radi upravo kao što je gospodin Tošić predložio, dosad je tako radio, da sve što je moguće donijeti suglasno, radimo tako samo, izuzetno da eventualno primijenimo drugi način rada. Prema tome, ja osobno odustajem od svog prijedloga i pirhvaćam prijedlog gospodina Tošića. Ima li još kandidata za raspravu? Konstatiram da smo za to da se točke 14. i 15. odgode suglasno odluci, odnosno, Zaključku Zastupničkog doma, do sljedeće sjednice, ali da to zaista bude samo do sljedeće sjednice. Tko je za? Koliko vidim, jednoglasno, prema tome, ove dvije točke se odgađaju za sljedeću sjednicu. 8 Sljedeća točka je Nacrt odluke o organiziranju Tajništva, odnosno Sekretarijata Parlamentarne skupštine Bosne i Hercegovine Odluku imate kod sebe, to je Nacrt, prema tome, bilo bi vrlo dobro da danas vodimo raspravu, da onda daljnu djelatnost, daljnji rad prenesemo na nadležne komisije, da nam do sljedeće sjednice, ili do jedne do koje mi dogovorimo, dostave konačan prijedlog, odnosno, da kažem, zakon u formi za usvajanje. Otvaram raspravu. Avdo, izvoli.
Mi smo na Administrativnoj komisiji i raspravljali o ovoj odluci Doma naroda i onda smo se dogovorili da se održi i zajednička komisija Predstavničkog doma i Doma naroda, kako bismo, na određen način, usaglasili mišljenja oko formiranja, sad se kaže Sekretarijata, ja bih jedan stari naziv, Stručne službe Parlamenta Bosne i Hercegovine. Mislim da nam je svima jasno, ukoliko ne budemo imali dobru stručnu službu Parlamenta BiH, da, bez obzira koliko to poslanici, odnosno, delegati u Domu naroda nastojali, ne može biti kvalitetan rad Parlamentarne skupštine Bosne i Hercegovine. S obzirom da je ovo Nacrt zakona, da je bilo određenih sugestija i primjedba, kako na Komisiji Doma naroda - Administrativnoj komisiji Doma naroda, tako i na Komisiji Predstavničkog doma, a juče je bilo i određenih, ja sam slušao, primjedbi i sugestija na samom Predstavničkom domu, i oni su donijeli jedan zaključak i ja ću pokušati da, ne ulazeći sada u samu odluku, da predložim da i mi donesemo isti, skoro sličan zaključak, isti zaključak, da ovlastimo Administrativnu komisiju Doma naroda, da skupa sa Administrativnom komisijom Predstavničkog doma i Privremenim sekretarijatom, koji je izabran od strane obje komisije, i Komisije Doma naroda i Komisije Predstavničkog doma, da na osnovu sugestija i primjedbi koje su do sada čule, da mi sjednemo u administrativnim komisijama sa Sekretarijatom Parlamentarne skupštine i da, po mogućnosti, do naredne sjednice, ako ne, onda što je moguće prije, izađemo sa definitivnim prijedlogom Sekretarijata, ili kako god hoćete nazovite, Stručne službe Parlamentarne skupštine Bosne i Hercegovine, kako bismo se mogli oko toga odrediti i donijeti konačnu odluku. Isto tako predlažem da mi zadužimo Administrativnu komisiju Doma naroda i da i to bude zaključak, da Administrativna komisija Doma naroda može donositi, njoj će to i biti nadležnost ubuduće u opisu poslova, da može donositi odluke o statusu poslanika i drugih radnika u Parlamentarnoj skupštini BiH do konačnog usvajanja Poslovnika o radu Parlamentarne skupštine BiH, odnosno, Poslovnika o radu Doma naroda i Predstavničkog doma Parlamentarne skupštine Bosne i Hercegovine. Ja bih predložio da mi takve zaključke usvojimo, a, naravno, ako svi poslanici koji imaju i sada primjedbe, i ako ih imaju na ovaj prijedlog, bile bi i one poželjne, a ako ne, da se stvarno angažujemo da, koliko je moguće prije, donesemo akt o Sekretarijatu, odnosno, Stručnoj službi Parlamenta BiH, kako bi nam pomogao u što kvalitetnijem izvršavanju zadataka koji i po Ustavu i po zakonima stoje pred Parlamentarnom skupštinom BiH. Hvala. 9
Hvala, gospodine Čampara. Ima li još tko za raspravu? Gospodin Zorić.
Pozdravljam kolege zastupnike. Ja u ime Kluba hrvatskih zastupnika imam primjedbu na ovaj nacrt, jer Klub hrvatskih zastupnika misli da trebaju postojati dva tajništva, jedno tajništvo Zastupničkog doma i tajništvo Doma naroda. Bez generalnog ili zajedničkog, ne znam što znači generalni sekretar. Po ovoj šemi koju sam ja dobio, od ukupno 43 uposlena, generalni sekretar ima 27 uposlenih, tajnik Doma naroda ili sekretar Doma naroda ima dva uposlena, sebe i jednu osobu zaduženu za pripremu sjednica i zastupnika. Svi ostali sekretari ili tajnici su zajednički za oba doma, a generalni sekretar sve to, i to u duplom iznosu, ima posebno. Ja predlažem, u ime Kluba, da predlagač ima to u vidu prilikom izrade prijedloga ovih zajedničkih službi, da Dom naroda radi samostalno, jer ja osobno, a to sugeriram i svojim kolegama iz Kluba, ne dolazim više ni na kakve komisije koje su zajedničke. Ja nisam izabran ni u kakvu zajedničku komisiju za ustavna i pravna pitanja, za administrativna pitanja, itd., ja sam izabran u te komisije u Domu naroda i tako ću se i ponašati. Kad god dobijem zajednički poziv neću se ni odazvati na njega, stav Kluba hrvatskih zastupnika je, ponavljam, da mi imamo svoje tajništvo u Domu naroda, kako će se postaviti prema tome Zastupnički dom, ja ne bih puno o tome ni raspravljao jer mi trebamo imati tajništvo koje će pripremati, distribuirati i pomagati nama, zastupnicima u ovom Domu, kako raditi. Primjedbe kako bi nama bilo lakše kad bismo nešto napravili, ja se onda upitam i po prethodnoj točki, a i po ovoj, je li nama sada teško? Ja nisam čuo nikoga da je kazao nama je ovdje teško, meni je teško kriviti vrat odozdo i gledati ko priča na ovoj govornici. Onaj ko je ovo uradio, a sigurno prima plaću od onog proračuna kojeg smo usvojili na prošloj sjednici, je podvalio nama. Zašto se taj netko, a kao mi bismo riješili to ako usvojimo neke odluke i neke zakone, mi bismo riješili i zgradu i ovu dvoranu, itd., ovdje su silni novci potrošeni, a mi nemamo nikakve uvjete za rad, zapravo, moramo se stalno kriviti i gledati prema ovoj govornici da bismo vidjeli onoga ko govori. Ukratko, bez generalnog sekretara, odvojena tajništva dva doma, sa svim stručnim službama, da bi mogli opsluživati komisije, jer stalno će nama tajnici komisija kazati da su zauzeti, jer upravo moraju tamo nešto raditi za komisiju Zastupničkog doma, odnosno obrnuto. Time bismo i imali puno manje uposlenih, jer ovih 27 kad bismo uposlili u stručne službe još jednog doma, jer ovo bi bilo dovoljno za jedan dom, dakle, sigurno bismo smanjili za jedno 15 do 17 uposlenih i time bismo olakšali naš proračun. Hvala lijepo.
Hvala, gospodine Zoriću. Ima li još neko za diskusiju? 10 Gospodin Herceg.
Ja ovaj puta zaista želim da iznesem svoje lično razmišljanje, kao delegat, odnosno, poslanik SDP-a BiH vezano za ovaj dokumenat. Prije svega, ja apsolutno podržavam ovu inicijativu u smislu da se donese odluka o organizaciji sekretarijata iz jednog prostog razloga što efikasnost rada Parlamentarne skupštine BiH, prije svega, ovisi o dobro ekipiranom sekretarijatu koji će servisirati ova dva doma u ovoj Parlamentarnoj skupštini BiH. Međutim, svjestan činjenice da imamo jako mnogo izazova u ovom nadolazećem vremenu, koje se postavljaju pred ovu Parlamentarnu skupštinu, počev od Madridske deklaracije, aneksa operativnih zadataka i termina, kalendara obaveza za 1999. godinu, Platforme sa planom aktivnosti za prijem BiH u članstvo Savjeta Evrope, pa onda lista hitnih mjera, Aneks platformi, lista uslova za pristup BiH u Savjet Evrope, od zakona o trezoru, zakona o reviziji, naše interne stvari koje trebamo regulisati, ja se zalažem, kod predlaganja, od utvrđivanja prijedloga teksta ove odluke, da odluku učinimo efikasnijom i operativnijom nego što je ova ovdje koju imamo. Jednostavno ne mogu prihvatiti na strani 4. konstataciju da nam treba do naredne sjednice još najvjerovatnije mjesec dana, pa će doći godišnji odmori, pa nam treba dva puta po 30 dana da bismo usvojili odluku, pa imenovali sekretarijat, itd., odnosno generalnog sekretara i sekretare domova, i u tom smislu sam mišljenja da se u trenutku predlaganja, definiranja i davanja prijedloga na usvajanje Predstavničkom i Domu naroda, Adminsitrativna komisija sazove i da predloži moguća rješenja u smislu predlaganja generalnog sekretara, ako se opredijeli za generalnog sekretara u daljnjem procesu i dva sekretara i da se ostavi kraći rok za pripremu unutarnje organizacije skeretarijata, u interesu operacionalizacije ovog dokumenta, i na kraju krajeva, provođenja same odluke. Drugo, normalno, u konstultacijama će se doći do saznanja da li je to realan prijedlog broja izvršilaca ili će biti određenih reduciranja, ali, u svakom slučaju bi trebalo učiniti napor da se sekretarijat ekipira u jednom potezu, a ne u dva poluvremena, jer ne mogu prihvatiti obrazloženja da su finansijska sredstva razlog nemogućnosti operacionalizacije ove odluke i ne mogu prihvatiti obrazloženje da je prostor razlog nemogućnosti operacionalizacije ove odluke. Hvala lijepo.
Hvala, gospodine Herceg. Ko se još javlja za raspravu? Gospodin Ljubičić.
Gospodine predsjedavajući, članovi Ministarskog vijeća, gospodo poslanici, uvaženi gosti, dame i gospodo, Dozvolite mi da pri kraju današnje sjednice, jer vidim da se približavamo i kraju današnjeg dnevnog reda, kažem samo nekoliko riječi, ličnih zapažanja, a mislim da se nećete ljutiti, ne želim vraćati ono što smo već riješili nazad. 11 Ako gledamo i posmatramo današnji dnevni red, možemo uočiti da imamo u ovim tačkama za današnju sjednicu nekoliko zakona i tačaka dnevnog reda koje možemo na jedan određeni način podijeliti i klasificirati zavisno od toga kako su došli na dnevni red. Mi imamo jedan dio zakona, i uporno se ponavljaju te tačke i zakoni, koje je usvojio gospodin Vestendorp i, evo, na ovim našim sjednicama ne prolaze, a oni su u funkciji i primjenjuju se. Drugo, mi imamo jedan dio zakona i tačaka dnevnog reda koji su predloženi u vidu zakona, koji su došli od poslanika, i ja bih želio ovdje samo da napomenem nešto. Mislim da trebamo vrlo brzo naći rješenje u okviru ovih zajedničkih organa BiH i da ustrojimo jedan, prihvatimo jedan, nađemo jedan princip i procedure oko ovih zakona ili ovakvih zakona koji su sada predloženi, odnosno, koji će eventualno doći. Tu mislim da ovu proceduru i ovo što smo danas odložili, dio ovih zakona, i gdje smo vratili Ministarskom vijeću, ja bih stvarno zamolio da u toj proceduri budemo brži i efikasniji. Da i gospoda iz Ministarskog vijeća nađe mogućnosti, evo, to je danas i bila primjedba na jednoj od ovih komisija za saobraćaj i komunikacije, već dva puta mi šaljemo poziv Ministarskom vijeću da neko od nadležnih i odgovornih iz Ministarskog vijeća prisustvuje zasjedanju ovih komisija, jer želimo stvarno njihov stav i mišljenje, a gospodin Čampara je rekao, mi ne pretendujemo niti tražimo da to bude mišljenje koje možda ima komisija, nije bitno kakvo će mišljenje ili stav Ministarskog vijeća doći, ali o tome mi možemo dalje da vodimo raspravu, to može da posluži nama i treba da posluži nama kao jedna orijentacija ili pomoć za naš dalji rad. Dozvolite mi da samo kažem par riječi vezano za ovu tačku o kojoj sad raspravljamo. Sigurno je svima jasno, i mislim da tu nema spora, da je vrlo bitno, značajno i potrebno za rad i jednog u drugog parlamenta, da se definiše na kraju taj sekretarijat u potpunosti, odnosno, da se definiše i postavi ova stručna služba koja treba da bude od pomoći svima. Ove male razlike u mišljenjima u odnosu i na ovaj sada prijedlog, odnosno, nacrt koji imamo, ja, evo, pridružujem se predlogu gospodina Mugdima i gospodina Čampare da stvarno nađemo mogućnosti da se ove komisije vrlo brzo sastanu, pa, evo, vidite i ove prethodne tačke vezano za zgradu i rad zajedničkih organa, da se definiše i taj prostor, to je, takođe, u okviru ove tačke o kojoj sada govorimo sigurno jedno od prioritetnih pitanja gdje treba da nađemo jedno zajedničko rješenje i da usaglasimo ove stavove i ova mišljenja kako bismo išli dalje na stvaranje, ipak, boljih uslova za rad i svih zajedničkih organa, a tu svakako mislim i na rad Predstavničkog vijeća i Vijeća naroda. Pridružujem se ovim prijedlozima i podržavam ove prijedloge i u svoje lično ime i u ime poslanika iz RS da ubrzamo, ipak, ovaj proces. Ja uvažavam ovo što je gospodin Mugdim rekao, dolazi sad i vrijeme godišnjih odmora, itd. Međutim, ja lično mislim da mi i do tog vremena možemo uraditi još dosta ovog i treba da uradimo. Da ne duljim, znači, predložio bih da se ove komisije vrlo brzo sastanu, a nije sporno, poslije zasjedanja ovih komisija i ako nađemo tu zajedničko rješenje, da se sazovu i ove skupštine, da je to manji problem od ovog što stoji pred nama, da još nismo usaglasili određene stavove i mišljenja. Hvala vam. 12
Hvala, gospodine Ljubičiću. Ko se dalje javlja za raspravu? Ja bih pokušao malo rezimirati. Da nije bilo ovog prijedloga, bez obzira da li je on dobar ili loš, mi ne bismo mogli voditi raspravu. Sve diskusije su dale određeni prilog, mislim da smo, na neki način, došli do toga da bi neke druge rasprave bile suvišne, općenito, zato mislim da treba konačno utvrditi status zgrada i naći način njihovog održavanja i opsluživanja institucija koje se u njima nalaze. Tu podrazumijevam sve, od garaže i ulaza, do bifea, tih tehničkih službi i ostalih, do onoga što je potrebno za normalan rad oba doma. Prema tome, smatram da ne trebamo gubiti više vrijeme, nego zadužiti Vijeće ministara BiH i nadležne komisije, a onda i nas ovdje da regulativu donesemo i da zadaću našu u ovom domenu izvršimo. Nema nikakvog razloga da taj posao ne završimo prije godišnjih odmora. Jednostavno je samo stvar, mi gubimo vrijeme, odnosno, od sjednice do sjednice da donesemo jedan zaključak i onda poslije toga čekamo drugu sjednicu. Mislim da bi nadležne komisije, zaista, trebale ozbiljno pristupiti radu i ovaj posao u narednih mjesec dana privesti kraju. Da li možemo otprilike jedan ovakav zaključak donijeti na ovoj sjednici. Ko je za? Hvala lijepa. Imam, prije zastupničkih pitanja, par obavijesti. Naime, kao što ste već ranije čuli, u okviru procedure prijema BiH u Vijeće Evrope, na poziv oba doma Skupštine BiH, gospodin Harold Asimson i predsjednik Komiteta ministara Vijeća Evrope, ministar vanjskih poslova Islanda i gospodin Danijel Tačis, generlani tajnik Vijeća Evrope, boraviće u BiH 19. i 20. ove godine, to znači subotu i nedelju. Visoka delegacija Vijeća Evrope je izrazila želju da oba doma Parlamenta budu na sjednici da se oni obrate na toj sjednici. Ja znam da svima nama vikend ponešto znači, mada smo mi, uglavnom, radili tako da vikenda u prošlom razdoblju nije ni bilo, ali ovi koji su momentalno na dispoziciji nama da nam pomognu, oni koriste dio svog slobodnog vremena i uglavnom dolaze ovdje subotom i nedeljom. Sukladno tome, oni bi zahtijevali, tražili od nas da sjednica oba doma bude 19., to znači u subotu u 15 sati. Ja bih zamolio da, ipak, mi prihvatimo taj zajednički prijedlog i da saslušamo visoke dužnosnike Vijeća Evrope, prilikom njihove posjete BiH. Ovo je bila informacija, ne vidim da ima potrebe za raspravom. Znači, na ovaj izbor sužen..., ja sam za to da njihov prijedlog prihvatimo. Jesmo li za to? Znači, zakazujemo zajedničku sjednicu 19. u 15 sati. Još jedna obavijest. Kao što znate, bilo je mrtvilo glede našeg sudjelovanja u raznim institucijama međunarodne zajednice, Vijeću Evrope, OSCE-a i ostalih. Sad se to nešto malo aktivira, naša parlamentarna delegacija ići će u Pariz krajem ovog mjeseca u posjetu Parlamentu Francuske. Mi smo se dogovorili na koji način će se odvijati delegacija i već smo to uradili. 13 Ima jedan poziv, također, iz Švicarske, jedna komisija za sigurnost Evrope, koji od nas zahtijevaju da odredimo tri zastupnika, tri predstavnika, iz svakog naroda po jedan, pa predlažem da i to uradimo, to će biti, također, 29., to znači koncem ovog mjeseca. 3/5 Ne vidim drugog načina nego da predstavnici tri naroda odrede po jednog predstavnika. Hrvatska strana nema dileme, mi ćemo to uraditi odmah. Ja molim predstavnike srpske i bošnjačke strane da to isto urade da bi gospodinu Genjcu i meni dali mogućnost da tu delegaciju oformimo i da je pošaljemo u Cirih. Ja bih predložio da prihvatimo načelno to da Genjac i ja, u koordinaciji sa ostalima, odredimo po jednog predstavnika da ide u Švicarsku. Naša obaveza je bila da odgovorimo Ustavnom sudu BiH. Gospodin Čampara će to bolje formulirati jer je to njegova oblast.
Gospodin Banjac, kopredsjedavajući Predstavničkog doma, podnio je zahtjev Ustavnom sudu BiH za ocjenu ustavnosti Zakona o Vijeću ministara BiH i izboru Vijeća ministara BiH. Dom naroda učestvuje u donošenju Zakona o Vijeću ministara BiH, a ne učestvuje u izboru Vijeća ministara BiH jer je to po Ustavu nadležnost Predstavničkog doma. Prema tome, mi možemo da predložimo Ustavnoj komisiji - Komisiji za ustavna i pravna pitanja Doma naroda da se očituje prema Zakonu o Vijeću ministara i da skupa sa mišljenjima Ustavne komisije Predstavničkog doma dostavi Ustavnom sudu BiH svoje mišljenje, a Ustavni sud BiH će o svemu tome donijeti konačnu odluku. Mislim da je naša dužnost, kao Doma naroda, da tako postupimo, a da Ustavna komisija koja bude sačinila taj izvještaj, koji će slati Ustavnom sudu Bosne i Hercegovine, o tome izvijesti Dom naroda Parlamenta Bosne i Hercegovine. Hvala.
Hvala, gospodine Čampara. Ima li još neko za raspravu po ovoj tački - po ovoj informaciji? Gospodin Malić.
Obzirom da sam ja u ulozi predsjednika ove Komisije za ustavna pitanja, molio bih da se Dom precizno izjasni da li prenosi ovlaštenja na Komisiju ili da Komisija izgradi jedan stav, izgradi prijedlog mišljenja koje bi Dom usvojio. Pošto je ovdje ostalo nedefinisano - ja koliko znam da su tu već rokovi u tom smislu probijeni, molim da u tom smislu Dom se izjasni. Da li će ovlastiti Komisiju u cijelosti da u meritumu, u ime Doma, da odgovor Ustavnom sudu BiH ili da pripremi to što će Dom, eventualno, raspraviti i verifikovati. Može i jedna i druga varijanta.
14 Hvala, gospodine Maliću. Ima li još za raspravu? Ja predlažem da uvijek jednokratno donosimo ovlaštenja, da to ne radimo generalno, jer ćemo kasnije izgubiti sve konce. Znači, kao što smo prenijeli na komisiju onu odluku ranije, tako ja predlažem da ovu odluku prenesemo u Komisiju za ustavna i pravna pitanja. Znači, za ovaj slučaj da je ovlastimo. Ko je za? - Jednoglasno. Postaće malo zabrinjavajuće, jer sve smo odluke donijeli jednoglasno, mada ih nismo donijeli baš puno, ali, uglavnom, čini mi se da smo ono što smo mogli uraditi, danas uradili. Ponavljam, mi smo željeli voditi raspravu o točkama koje je Zastupnički dom, iz bilo kog razloga, skinuo sa dnevnog reda. Ostala je još jedna točka dnevnog reda Zastupnička pitanja Ima li zastupničkih pitanja? Još nešto što sam primjetio - ima li odgovora na bivša pitanja? Ja bih zamolio, prije gospodina Pajića, da nam vi, gospodo iz Tajništva, pripremite odgovore ili da nas obavijestite da nam nadležni organ nije odgovorio na pitanja zastupnika. Ne bismo smjeli dozvoliti da se omalovažava pitanje koje je zastupnik postavio. Pajiću, izvolite.
Gospodo predsjedavajući, kolege delegati, Ja bih imao jedno pitanje - ako može, prema zajedničkim institucijama, opet prema Predsjedništvu Bosne i Hercegovine. Gospodo, i vi i mi znamo i vidimo da se više od dva mjeseca odvija brutalna agresija NATO pakta na jednu suverenu, nezavisnu državu, Saveznu Republiku Jugoslaviji koju mi, u svakom slučaju, srpski delegati, apsolutno osuđujemo i ne podržavamo. Svjedoci smo, takođe, da od početka te agresije se intenzivno koristi vazdušni prostor Bosne i Hercegovine za agresiju na Saveznu Republiku Jugoslaviju. Pa, prema Predsjedništvu BiH jedno pitanje samo, ako mogu da mi daju odgovor - da li je, i ko je dao saglasnost za korištenje vazdušnog prostora BiH za agresiju na Saveznu Republiku Jugoslaviju i, ako niko nije dao, da li su pokušali sa svoje strane nešto da učine da spriječe to? To je jedno pitanje. Drugo pitanje je inicijativa. Ja sam na pretprošloj sjednici ovog doma dao jednu inicijativu, a sada bih opet dao, shodno toj inicijativi, prijedlog, takođe, prema Predsjedništvu BiH i najvišim zajedničkim institucijama. Ja sam konstatovao i tada, a svi to znamo, da na teritoriji BiH ima dosta osuđenih lica za ratne zločine koji nisu dokazani i sa jedne i sa druge strane. Opet to ponavljam, nacionalna sudstva su, i sa jedne i sa druge strane, dio ljudi osudili za ratne zločine za koje nema dokaza, ti ljudi su, po meni, nevino osuđeni - osuđeni su za nešto što nisu učinili. Vi znate, bar u 15 Republici Srpskoj, možda na nekoj od sljedećih sjednica Narodne skupštine Republike Srpske, biće donesen Zakon o izmjenama i dopunama Zakona o amnestiji i pomilovanju. Čini mi se da će, vjerovatno, u tom dijelu biti obuhvaćena i ta lica, pa bih predložio da najviše institucije - zajedničke institucije, od Predsjedništva BiH, pa nadalje, bar omoguće, dok se ne donesu takvi zakoni, da se ta lica koja su osuđena, a nalaze se u pritvorima ili zatvorima na suprotnoj strani, u suprotnim entitetima, da se bar vrate u zatvore na izdržavanje kazne u entitetima u kojima su živjeli do suđenja, jer bismo im time bar u izvjesnom dijelu olakšali njihove patnje i muke, a sigurno ih imaju. To potkrepljujem činjenicom da je dio tih ljudi, koje je sudstvo Republike Srpske osudilo, zato vraćen na izdržavanje kazne u Federaciju BiH. Vi se sjećate primjera onih ljudi iz Srebrenice koji su osuđeni i koji su vraćeni na izdržavanje kazne u Federaciju BiH. Znači, jedan dio ljudi je u povlaštenom položaju, drugi dio ljudi je u gorem položaju, pa da im se bar svima omogući isti status. To je jedna inicijativa. Ali, ja smatram da bi svima to trebalo omogućiti, a ne jednima da, a jednima ne.
Hvala, gospodine Pajiću. Ima li još pitanja? Gospodin Mađar.
Štovano Predsjedništvo, izaslanici u Domu naroda - nije poslaničko pitanje, nego ovo što je gospodin maloprije rekao, a to je da Tajništvo Parlamenta, Doma naroda i Zastupničkog doma, ili neko drugi ko je radio ovaj posao, da, ipak, ovu salu urede na jedan primjereniji način za ovakve sjednice. Mislim da je vrlo teško pratiti sam rad, posebno izlaganje za ovom govornicom i, naravno, predsjedatelji koji vode ovaj dom naroda - da se on uredi drugačije do naredne sjednice. To je i zahtjev, odnosno zamolba dužnosnika, odnosno zastupnika Doma naroda iz hrvatskog reda.
Ima li još primjedbi i pitanja? Ako nema, zahvaljujem. Zaključujem ovu sjednicu Sjednica je završena u 12.30 sati.